Návrh

Zákon                                                                                                                                                                                                                                                                                                                                  
                                                 
z ............................ 2006,

ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov a dopĺňa zákon č. 170/2001   Z. z. o núdzových zásobách ropy a ropných výrobkov a o riešení stavu ropnej núdze

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 82/1994 Z. z. o štátnych hmotných rezervách v znení zákona č. 169/2001 Z. z., zákona č. 291/2002 Z. z. a zákona č. 428/2003 Z. z.  sa mení a dopĺňa takto:
		
	1. V poznámke pod čiarou k odkazu 1 sa citácia „§ 26 zákona Slovenskej národnej rady              č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení  zákona Národnej rady Slovenskej republiky č. 2/1993 Z. z.“ nahrádza citáciou „§ 33 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov“.

	2.  V § 2 písmená a) a b) znejú:   
„a) tvorbou štátnych hmotných rezerv ich vytváranie a dopĺňanie podľa požiadaviek systému hospodárskej mobilizácie2) a úloh určených príslušnými orgánmi štátnej správy a požiadaviek vyplývajúcich zo záväzkov Slovenskej republiky,
b) hospodárením so štátnymi hmotnými rezervami ich obmena, zámena, pôžička, výpožička, nájom, uvoľňovanie, vyčleňovanie, skladovanie, ochraňovanie, udržiavanie, kúpa a predaj pričom
1. obmena je nahradenie majetkovej hodnoty majetkovou hodnotou rovnakého druhu, akosti, prípadne množstva,
2. zámena je nahradenie majetkovej hodnoty majetkovou hodnotou iného druhu, akosti, prípadne množstva,
3. uvoľňovanie alebo vyčleňovanie je rozhodnutie Správy rezerv o tom, že štátne hmotné rezervy prestali slúžiť účelu podľa tohto zákona a správca je povinný s nimi nakladať podľa osobitného predpisu,2a)
4. ochraňovanie alebo udržiavanie znamená súhrn činností Správy rezerv a právnických osôb alebo fyzických osôb – podnikateľov pri starostlivosti o štátne hmotné rezervy,“.

Poznámka pod čiarou k odkazu 2 znie: 
„2) Zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov.“.
3. V § 2 písm. e) sa za slovo ”skladovateľom” vkladajú slová „Správa rezerv,” a za slová „fyzická osoba“ sa vkladá medzerník a slovo „podnikateľ“.“

4.  § 3 vrátane nadpisu znie:    

„§ 3
Štátne hmotné rezervy
                                                                              
(1)	Štátne hmotné rezervy sa tvoria na ochranu ekonomiky a na riešenie krízovej situácie,3)  stavu núdze v energetike,4)  stavu ropnej núdze,4a) ropnej bezpečnosti štátu, potravinovej bezpečnosti štátu, pre potreby ozbrojených síl a požiadaviek vyplývajúcich zo záväzkov Slovenskej republiky.

(2)	Štátne hmotné rezervy sú majetkové hodnoty vytvárané, dopĺňané, spravované, uložené a ochraňované na území Slovenskej republiky, ak osobitný predpis neustanovuje inak.4a) Podľa určenia sa štátne hmotné rezervy delia na
a)	hmotné rezervy,
b)	mobilizačné rezervy,
c)	pohotovostné zásoby.

(3)	Pri správe a nakladaní s nehnuteľnosťami sa postupuje podľa osobitného predpisu,2a) ak tento zákon neustanovuje inak.“.

Poznámky pod čiarou k odkazom 3 a 4  znejú:
„3) Čl. 1 ods. 4 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.
      § 2 písm. a) zákona č. 387/2002 Z. z. o riadení štátu v krízových situáciách mimo času vojny a vojnového stavu.
4)	Zákon č. 656/2004 Z. z. o energetike a o zmene niektorých zákonov.“.

Poznámky pod čiarou k odkazom 5 a 5a sa vypúšťajú.

5.  V § 4 ods. 2 písmeno a) sa slovo „ochranu“ nahrádza slovom „ochraňovanie“.

6. V poznámke pod čiarou k odkazu 5b sa citácia „Zákon Slovenskej národnej rady č. 270/1991 Zb. o štátnom fonde trhovej regulácie Slovenskej republiky v poľnohospodárstve v znení neskorších predpisov“ nahrádza citáciou „Zákon č. 473/2003 Z. z. o pôdohospodárskej platobnej agentúre, o podpore podnikania a pôdohospodárstve a o zmene a doplnení niektorých zákonov v znení neskorších predpisov“.

7. V § 4 ods. 3 sa nad slovom „predpisov“ vypúšťa odkaz 5c. Poznámka pod čiarou k odkazu 5c sa vypúšťa.

8. V poznámke pod čiarou k odkazu 5d sa citácia „Zákon č. 263/1999 Z. z. o verejnom obstarávaní a o zmene a doplnení niektorých zákonov, zákon č. 229/1992 Zb. o komoditných burzách v znení zákona Národnej rady Slovenskej republiky č. 249/1994 Z. z.“ nahrádza citáciou „Zákon č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, zákon č. 229/1992 Zb. o komoditných burzách v znení zákona Národnej rady Slovenskej republiky č. 249/1994 Z. z.“. 

9.  V poznámke pod čiarou k odkazu 5e sa citácia „Zákon Národnej rady Slovenskej republiky   č. 100/1996 Z. z. o ochrane štátneho tajomstva, služobného tajomstva, o šifrovej ochrane informácií a o zmene a doplnení Trestného zákona v znení neskorších predpisov“ nahrádza citáciou „Zákon č. 215/2004 Z. z. o ochrane utajovaných skutočností a o zmene a doplnení niektorých zákonov“.

10. V § 5 ods. 2 sa vypúšťa druhá veta.

	11.  V § 5 odsek 4 znie:
„(4) Správa rezerv v spolupráci s príslušnými ústrednými orgánmi štátnej správy posúdi účelnosť požiadaviek do 31. mája kalendárneho roku a vypracuje návrhy na zoznam položiek hmotných rezerv, ich minimálnych limitov a orientačných cieľových stavov. Tieto návrhy schvaľuje vláda.“

12.  § 5a vrátane nadpisu znie: 

„§ 5a
Hospodárenie s hmotnými rezervami

(1)	Pri hospodárení s hmotnými rezervami Správa rezerv uplatňuje zásadu účelnosti a hospodárnosti a uskutočňuje iba
a)	kúpu a predaj zásob,
b)	obmenu a zámenu zásob,
c)	pôžičku a výpožičku zásob,
d)	uvoľňovanie zásob,
e)	skladovanie zásob, 
f)	ochraňovanie a udržiavanie zásob.

(2)  Na hospodárenie s nehnuteľnosťami hmotných rezerv  sa primerane vzťahujú ustanovenia § 6a až 6f.“. 

13.  V § 5b sa za slovom „obmien“ spojka „a“ nahrádza čiarkou a za slovo „zámen“ sa dopĺňajú slová „a uvoľňovania”.
 
14.  § 5c vrátane nadpisu znie:

„§ 5c
Obmena zásob

(1)	Správa rezerv ustanovuje pre jednotlivé položky zásob hmotných rezerv doby obmeny,  ktoré sú určené podľa technických podmienok skladovania a kvalitatívnych ukazovateľov pre jednotlivé položky zásob hmotných rezerv.

(2) Obmenu zásob zabezpečuje ochraňovateľ, skladovateľ alebo iná právnická osoba alebo fyzická osoba – podnikateľ podľa zmluvy o obmene zásob alebo zmluvy o zámene zásob uzatvorenej so Správou rezerv podľa podmienok určených podľa odseku 1.

(3)	Obmena zásob hmotných rezerv sa realizuje

a)	súbežnou obmenou zásob tak, aby na konci každého zdaniteľného obdobia,5da) počas doby trvania obmeny zásob  nedošlo k poklesu alebo zvýšeniu zásob,

b)	nesúbežnou obmenou zásob tak, že v jednotlivých zdaniteľných obdobiach,5da) počas doby trvania obmeny zásob môže dôjsť k poklesu alebo zvýšeniu zásob;  vyrovnanie množstva  alebo majetkovej hodnoty zásob je vykonané po ukončení nesúbežnej obmeny zásob.

(4) Obmenou položky zásob hmotných rezerv pred uplynutím stanovenej doby obmeny zásob možno vykonať po písomnom súhlase Správy rezerv. Urýchlenú obmenu zásob alebo vyskladnenie zásob hmotných rezerv bez súhlasu Správy rezerv možno  vykonať len v prípadoch odvrátenia ekologickej havárie, ohrozenia života alebo zdravia ako aj okamžitého zabránenia znehodnotenia zásob hmotných rezerv.“.

Poznámka pod čiarou k odkazu 5da znie:
„5da) Zákon č. 222/2004 Z. z. o dani z pridanej hodnoty v znení neskorších predpisov.“.

15. § 6 vrátane nadpisu znie: 

„§ 6
Mobilizačné rezervy
                      
(1)	Mobilizačné rezervy tvoria vybrané základné suroviny, materiály, stroje, výrobky, náradie, dokumentácia a nehnuteľnosti na ich skladovanie a ochraňovanie. 

(2)	Mobilizačné rezervy sú vo vlastníctve štátu.

(3)	Mobilizačné rezervy sa vytvárajú na základe požiadaviek systému hospodárskej mobilizácie2) podľa plánu mobilizačných rezerv.

(4) O použití mobilizačných rezerv po vyhlásení mimoriadnej udalosti5ga) a mimoriadnej situácie5gb) rozhoduje Správa rezerv v súčinnosti s príslušným ústredným orgánom štátnej správy. V období krízovej situácie3), stavu núdze v energetike4) a stavu ropnej núdze4a) o použití mobilizačných rezerv rozhoduje vláda.

(5) Ak nenastane situácia podľa odseku 4, Správa rezerv na základe stanoviska príslušného ústredného orgánu štátnej správy môže dať súhlas na použitie mobilizačných rezerv, ak takéto použitie bude účelné, efektívne a hospodárne.

(6) Správa rezerv na základe stanoviska príslušného ústredného orgánu štátnej správy môže dať súhlas na iné použitie mobilizačných rezerv, ako sa uvádza v odseku 4, ak takéto použitie bude účelné, efektívne a hospodárne, neohrozí účel stanovený v odseku 4, a použití mobilizačných rezerv ochraňovateľ bez zbytočného odkladu upovedomí  Správu rezerv, ktorej zašle oznámenie, vrátane zoznamu mobilizačných rezerv so zdôvodnením ich použitia.

(7) Mobilizačné rezervy spotrebované, znehodnotené alebo poškodené v období mimoriadnej situácie, v období krízovej situácie3) navrhne ochraňovateľ na vyčlenenie a súčasne požiada podľa potreby o ich doplnenie, opravu alebo obmenu.

(8) Po prijatí zákona o štátnom rozpočte na príslušný rok Správa rezerv vykoná rozpis tvorby mobilizačných rezerv a zašle ho vecne príslušným orgánom štátnej správy a ochraňovateľom.“.
 
Poznámky pod čiarou k odkazom 5ga a 5 gb znejú:

„5ga) § 3 ods. 2 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov.
5gb) § 3b zákona Národnej rady Slovenskej republiky č. 42/1994 Z. z.“.

16.  V § 6a ods. 1 sa za písmeno b) vkladá nové písmeno c), ktoré znie:

„c) pôžička zásob.“

Doterajšie písmená c) až g) sa označujú ako písmená d) až h).

17.  § 6a ods. 1 sa dopĺňa o písmeno i), ktoré znie:
 
„i)  preskúšanie zásob.“

18.  V § 6a ods. 3 sa za slovo „stratou“ vkladajú slová „odcudzením, poškodením“. 

19.  V § 6a odsek 4 znie:  

„(4)  Ak zásoby mobilizačných rezerv určené pre ochraňovateľa sú skladované Správou rezerv, hospodárenie s nimi realizuje ochraňovateľ v spolupráci so Správou rezerv na základe zmluvy o ochraňovaní.“.

20.  § 6b, 6c a 6d   vrátane nadpisu znejú:

„§6b 
Obmena zásob

„(1) Obmenu zásob mobilizačných rezerv (ďalej len „obmena“) vykonáva ochraňovateľ pred skončením lehoty ich skladovania podľa záručných podmienok výrobcu, dodávateľa alebo lehôt určených atestmi orgánov oprávnených na ich vydávanie.

(2) Obmena sa vykonáva na podklade plánu obmien, ktorý vypracuje ochraňovateľ na obdobie kalendárneho roka a v termíne do 30. júna kalendárneho roka predloží Správe rezerv.

(3) Súhlas na vykonanie obmeny vydá Správa rezerv podľa plánu obmien. Zásoby mobilizačných rezerv možno obmieňať po častiach a etapách. Každá etapa sa považuje za samostatnú obmenu.

                        (4)	Ak sa obmena vykonáva v časovom rozpätí jedného kalendárneho mesiaca s rovnakou hodnotou a množstvom vyskladnených zásob, uskutoční sa bez finančnej zábezpeky. Platbu zmluvné strany riešia vzájomným započítaním pohľadávok.

                       (5) Ak sa obmena vykonáva v časovom rozpätí, ktoré presahuje jeden kalendárny mesiac,  uskutoční sa s finančnou zábezpekou.

                       (6) Finančnú zábezpeku na zabezpečenie obmeny zloží ochraňovateľ na bežný účet mimorozpočtových prostriedkov Správy rezerv vo výške kúpnej ceny obmieňaných zásob vrátane dane z pridanej hodnoty.

                        (7)	Ak návratnosť zásob nie je vykonaná v rovnakom množstve a hodnote alebo bude potrebné hradiť náklady z obmeny, obmena sa uskutoční s finančným vyrovnaním.

6c
Zámena zásob

(1)	Zámenu zásob mobilizačných rezerv (ďalej len „zámena“) vykonáva ochraňovateľ, ak sa iným druhom zásob efektívnejšie zabezpečia potreby vyplývajúce z krízových plánov alebo potrieb vecne príslušných ústredných orgánov štátnej správy.

(2) Ochraňovateľ spracováva plán zámen zásob na obdobie kalendárneho roka a predkladá ho Správe rezerv a  vecne príslušnému orgánu štátnej správy v termíne do 31. mája kalendárneho roka.

(3) Pri zmene technológie, zmene dodávateľa zásob, hroziacej škody na zásobách alebo vzniku nových požiadaviek na plnenie krízového plánu môže ochraňovateľ predložiť plán zámen zásob alebo jeho zmeny v priebehu kalendárneho roka realizácie zámeny zásob po predchádzajúcej dohode so Správou rezerv.

(4)	Súhlas na vykonanie zámeny zásob vykonáva Správa rezerv podľa plánu zámen zásob a stanoviska príslušného ústredného orgánu štátnej správy. Správa rezerv zabezpečuje finančné prostriedky na cenové rozdiely pri zámenách zásob.

                       (5) Ak sa zámena zásob vykoná v časovom rozpätí jedného kalendárneho mesiaca so zodpovedajúcim množstvom a cenovou návratnosťou vyskladnených zásob, realizuje sa bez finančnej zábezpeky. Zmena sa vykoná len v evidencii zásob. Platbu zmluvné strany riešia vzájomným započítaním pohľadávok.

            (6) Ak sa zámena zásob vykoná v časovom rozpätí, ktoré presahuje jeden kalendárny mesiac  vykoná sa s finančnou zábezpekou.

                        (7)	Ak návratnosť vyskladnených zásob nie je v zodpovedajúcom hmotnom a cenovom pomere, zámena zásob sa vykoná s finančným vyrovnaním. 
                         
(8)	Finančná zábezpeka sa zloží na bežný účet mimorozpočtových prostriedkov Správy rezerv vo výške kúpnej ceny zamenených zásob pred ich vyskladnením vrátane dane z pridanej hodnoty.

(9) Pri zámene zásob po častiach sa postupuje podľa § 6b ods. 3.

§ 6d
Pôžička zásob

(1)	Surovinu, materiál a výrobky mobilizačných rezerv možno požičať iba na základe písomnej zmluvy najviac na jeden rok.

(2)	Žiadosť o pôžičku suroviny, materiálu a výrobkov mobilizačných rezerv alebo jej predĺženie sa predkladá Správe rezerv a vecne príslušnému ústrednému orgánu štátnej správy.

(3)	Za pôžičku uhrádza dlžník úroky5f) vo výške dvojnásobku základnej úrokovej sadzby, určenej Národnou bankou Slovenska v čase uzatvorenia zmluvy z oceneného predmetu zmluvy.

                        (4)	Pri poskytnutí pôžičky zásob je dlžník povinný 
a)  zložiť Správe rezerv finančnú zábezpeku vo výške kúpnej ceny za požičané množstvo zásob vrátane dane z pridanej hodnoty, 
b) vrátiť Správe rezerv v zmluve dohodnutom termíne zásoby rovnakého druhu, akosti           a množstva.
	      
 (5)	Ak požičané zásoby neboli vrátené Správe rezerv ani po druhej písomnej výzve doručenej  dlžníkovi, zábezpeka prepadá v prospech štátu, do správy Správy rezerv. Ak dlžník vráti len časť požičaných zásob, Správa rezerv vráti dlžníkovi zodpovedajúcu časť finančnej zábezpeky. Ak Správe rezerv vznikla ďalšia škoda, vymáha ju od dlžníka.

                        (6)	Predĺženie dohodnutej doby pôžičky zásob Správa rezerv povoľuje na požiadanie dlžníka iba vo verejnom záujme.“.

21.  Za § 6d sa vkladá § 6da, ktorý vrátane nadpisu znie: 

„§ 6da
Výpožička zásob

(1)	Stroje a zariadenia zo zásob mobilizačných rezerv môže dať Správa rezerv do výpožičky zásob mobilizačných rezerv (ďalej len „výpožička zásob“) právnickej osobe alebo fyzickej osobe - podnikateľovi iba na základe zmluvy. 5gc)

(2)	Výpožička zásob sa poskytuje pri kúpe nových strojov a zariadení na preskúšanie v záručnej dobe pri vyhlásených mimoriadnych situáciách5gb)  alebo v iných prípadoch, o ktorých rozhodne Správa rezerv. O preskúšaní strojov alebo zariadení sa urobí záznam do prevádzkovej dokumentácie.

(3)	 Žiadosť o výpožičku zásob predkladá Správe rezerv ochraňovateľ. O výpožičke zásob Správa rezerv informuje príslušný ústredný orgán štátnej správy. 

(4) 	Správa rezerv na základe odporúčania príslušného ústredného orgánu štátnej správy môže pri zabezpečovaní úloh súvisiacich s hospodárením so štátnymi hmotnými rezervami bezodplatne vypožičať vozidlá,5gd) stroje a strojné zariadenia na nevyhnutne potrebný čas.“.

Poznámky pod čiarou k odkazom 5gc a 5gd znejú:
„5gc)  § 659 až § 662 Občianskeho zákonníka.
 5gd) Zákon č. 725/2004 Z. z. o  podmienkach prevádzky vozidiel v premávke na pozemných komunikáciách a o zmene a doplnení niektorých zákonov.“.

22. § 6e vrátane nadpisu znie:

„§ 6e
Nájom mobilizačných rezerv

(1) Nevyužívané mobilizačné rezervy môže dať Správa rezerv do nájmu právnickej osobe alebo fyzickej osobe – podnikateľovi (ďalej len „nájomca“) iba na základe zmluvy.5h) 

	(2) Žiadosť o nájom alebo o predĺženie nájmu mobilizačných rezerv predkladá nájomca ochraňovateľovi, ktorý po posúdení postúpi žiadosť Správe rezerv. O uzatvorení zmluvy              s nájomcom Správa rezerv informuje príslušný ústredný orgán štátnej správy.

(3) Pred skončením nájmu je nájomca povinný vykonať potrebnú údržbu, ošetrenie a konzerváciu na vlastné náklady. Pri motorových vozidlách a prípojných vozidlách, opatrených evidenčným číslom vozidla nájomca zabezpečí na vlastné náklady technickú spôsobilosť a odstráni zistené chyby.

	(4) Nájomné za stroje alebo zariadenia je minimálne vo výške ročnej odpisovej sadzby rovnomerného odpisovania z nadobúdacej ceny. 

	(5)  Nájom nehnuteľností určí Správa rezerv na základe ceny obvyklej v mieste, kde sa nehnuteľnosť nachádza v čase uzavretia zmluvy s prihliadnutím na spôsob užívania nehnuteľnosti.“.
 
Poznámka pod čiarou k odkazu 5h znie:

„5h) Zákon  č. 116/1990 Zb. o nájme a podnájme nebytových priestorov v znení neskorších predpisov. § 663 až § 684 Občianskeho zákonníka. § 630 až § 641 Obchodného zákonníka.“.

23.  § 6f sa dopĺňa odsekmi 7 a 8, ktoré znejú :

„(7) Pri  vyčleňovaní  motorových vozidiel a  prípojných vozidiel  zo  zásob  mobilizačných  rezerv je ochraňovateľ povinný predložiť Správe rezerv osvedčenie o evidencii na vykonanie zmeny v evidencii motorových vozidiel.  
 
(8) Ak bol na ochraňovateľa vyhlásený konkurz, správca konkurznej podstaty je povinný majetok štátu v správe Správy rezerv ochraňovať až do jeho prevzatia Správou rezerv.“.
 
24. V § 6g ods. 1 v prvej vete sa za slovo „uskladňujú“ vkladajú slová „oddelene od vlastných zásob ochraňovateľa“. 

25. V § 6g ods. 3 sa na konci pripájajú tieto vety: „Vlastník skladu alebo správca skladu je povinný dodržiavať podmienky skladovania podľa písomných pokynov ochraňovateľa. V skladoch ústredných orgánov štátnej správy, ak majú voľné kapacity sa zásoby mobilizačných rezerv skladujú bezodplatne.“.

26.  V § 6g odsek 4 znie:

„(4) Nehnuteľnosti na skladovanie hmotných rezerv, mobilizačných rezerv a núdzových zásob ropy a ropných výrobkov možno vo verejnom záujme  zameniť za štátne hmotné rezervy na základe primeranej ceny, ktorou sa považuje všeobecná hodnota majetku podľa osobitného predpisu.5i)“.

Poznámka pod čiarou k odkazu 5i znie:
„5i) Vyhláška Ministerstva spravodlivosti Slovenskej republiky  č. 492/2004 Z. z. o stanovení všeobecnej hodnoty majetku.“.  

27. V § 6h odsek 2 znie:

	„(2) Návrh na presun zásob mobilizačných rezerv podľa odseku 1 predkladá ochraňovateľ Správe rezerv a príslušnému ústrednému orgánu štátnej správy.“.

28.  V § 6h sa vypúšťajú odseky 4 a 5.

29.  Za § 6h sa vkladá § 6i, ktorý vrátane nadpisu znie:

„§ 6i
Preskúšanie zásob

	(1) Stroje a zariadenia zo zásob mobilizačných rezerv na preskúšanie ich funkčnosti a pohotovosti sa poskytujú ochraňovateľovi na dobu určitú, najviac na päť pracovných dní        v kalendárnom roku. Ochraňovateľ o preskúšaní stroja alebo zariadenia vykoná záznam do prevádzkovej dokumentácie.

	(2) O preskúšanie stroja alebo zariadenia požiada ochraňovateľ písomne. Preskúšanie môže byť vykonané len na základe písomného súhlasu Správy rezerv.

	(3) Za škody, ktoré vzniknú počas preskúšania stroja alebo zariadenia zodpovedá ochraňovateľ,  ktorý  je povinný ich odstrániť na vlastné náklady 5ja).“.
	
Poznámka pod čiarou k odkazu 5ja znie:
„5ja) § 415 až 450 Občianskeho zákonníka.“.  

30. Za § 7 sa vkladajú § 7a až 7e, ktoré vrátane nadpisov znejú: 					
„§ 7a
Pohotovostné zásoby

(1) Pohotovostné zásoby sú určené na okamžitú a bezodplatnú pomoc pri záchrane životov, zdravia a majetku obyvateľstva postihnutého krízovou situáciou3) a na zabezpečenie jeho základných životných potrieb a pre záchranné zložky integrovaného záchranného systému v období krízovej situácie3) a pre poskytnutie humanitárnej pomoci. 

(2)  Pohotovostné zásoby sú	
 	
a) návratné, ktoré tvoria položky a technické prostriedky pre zabezpečenie akcieschopnosti  záchranných zložiek a ostatných zložiek, ktoré sa poskytujú bezodplatne na obdobie krízovej situácie,3)                                                            
b) nenávratné, ktoré tvoria položky nevyhnutné pre zabezpečenie prežitia osôb na postihnutom území Slovenskej republiky v období krízovej situácie.3) Poskytujú sa bezodplatne s následným vyrovnaním dane z  pridanej hodnoty Správou rezerv. 

(3)  Tvorbu, financovanie a hospodárenie s pohotovostnými zásobami zabezpečuje Správa rezerv. 

(4) Pohotovostné zásoby sa tvoria v spolupráci s ústrednými orgánmi štátnej správy, krajskými úradmi a obvodnými úradmi v súlade s krízovým plánom Správy rezerv. 

 (5) Správa rezerv vypracováva na obdobie dvoch kalendárnych rokov návrh tvorby pohotovostných zásob, ktorý schvaľuje vláda Slovenskej republiky na základe odporúčania Bezpečnostnej rady Slovenskej republiky.

(6) Správa rezerv v spolupráci s príslušnými ústrednými orgánmi štátnej správy do 31. mája párneho kalendárneho roka posúdi účelnosť návrhu na tvorbu pohotovostných zásob a vypracuje
a)   návrh na zoznam a množstvo pohotovostných zásob, 
b) informáciu o stave budovania pohotovostných zásob, ktoré sú súčasťou návrhu tvorby pohotovostných zásob.

(7)  O použití pohotovostných zásob po vyhlásení krízovej situácie3) rozhoduje Správa rezerv. O použití technických prostriedkov pohotovostných zásob v prípade vyhlásenia krízovej situácie3) rozhoduje Správa rezerv v spolupráci s príslušným ústredným orgánom štátnej správy.

	(8) O použití pohotovostných zásob na účely humanitárnej pomoci mimo územie Slovenskej republiky rozhoduje vláda. Na základe žiadosti ministerstva vnútra Slovenskej republiky o použití pohotovostných zásob pre účely humanitárnej pomoci mimo územia Slovenskej republiky vo verejnom záujme môže rozhodnúť Správa rezerv.  

	(9)   Správa rezerv  na základe stanoviska príslušného ústredného orgánu štátnej správy môže dať súhlas na iné použitie pohotovostných zásob ako sa uvádza v odseku 7 a 8, ak takéto použitie bude účelné, efektívne a hospodárne a svojím rozsahom neohrozí účel ustanovený v odseku 1 a  odsekoch 7 a 8.

(10)  Pohotovostné zásoby sa skladujú oddelene od vlastných zásob ochraňovateľa a musia byť na viditeľnom mieste označené „Program pohotovostné zásoby“.

§ 7b
Hospodárenie s pohotovostnými zásobami

(1)   Hospodárením s pohotovostnými zásobami sa rozumie 
 a)  kúpa a predaj,
 b)  obmena a zámena,
 c)  pôžička a výpožička,
 d)  skladovanie a vyčleňovanie.

	(2)  Správa rezerv uskutočňuje predaj pohotovostných zásob v rámci obmien a zámen.

(3) Pohotovostné zásoby musia byť uskladnené tak, aby nedošlo k ich znehodnoteniu, zámene, zneužitiu a odcudzeniu, a aby boli kontrolovateľné, dosiahnuteľné a pripravené na rýchle vyskladnenie. 

(4)	Ak nemožno pohotovostné zásoby skladovať v skladoch Správy rezerv, skladujú sa v iných skladoch iba na základe písomnej zmluvy o ochraňovaní. 

(5) Pohotovostné zásoby opotrebované, znehodnotené alebo poškodené v období krízovej situácie3) budú navrhnuté na opravu, vyčleňovanie alebo obmenu.

(6)  Na hospodárenie s pohotovostnými zásobami sa primerane vzťahujú ustanovenia § 6f a § 6g.

§ 7c
Obmena a zámena pohotovostných zásob

(1) Na obmenu pohotovostných zásob a zámenu pohotovostných zásob sa primerane vzťahujú ustanovenia   § 6b a § 6c.

(2) Správa rezerv na podklade plánu obmien po schválení štátneho rozpočtu na príslušný rok vydá súhlas na obmenu pohotovostných zásob.

§ 7d
Pôžička a výpožička pohotovostných zásob

(1) O poskytnutí pôžičky pohotovostných zásob alebo výpožičky pohotovostných zásob na základe písomnej žiadosti rozhoduje Správa rezerv. Pôžička a výpožička pohotovostných zásob sa týkajú len návratných technických prostriedkov pohotovostných zásob, ak Správa rezerv nerozhodne inak.

(2) Na výšku odplaty a na výšku zábezpeky pri pôžičke pohotovostných zásob sa primerane použije § 6d ods. 3 a 4.

(3) Technické prostriedky pohotovostných zásob možno požičať alebo vypožičať iba na základe písomnej zmluvy najviac na jeden rok. Predĺženie doby pôžičky môže Správa rezerv povoliť iba vo verejnom záujme  na základe žiadosti zmluvnej strany.

(4) V prípade poskytnutia technických prostriedkov pohotovostných zásob pri vzniku krízovej situácie3) pôžička pohotovostných zásob začína plynúť 15 dní po skončení krízovej situácie3) na základe uzatvorenej dohody medzi ochraňovateľom a Správou rezerv, ak Správa rezerv nerozhodne inak. 

            (5) Pri poskytnutí pôžičky pohotovostných zásob je zmluvná strana povinná vykonať potrebnú údržbu, ošetrenie a konzerváciu požičaných pohotovostných zásob pred ich vrátením na vlastné náklady.

(6) Pred skončením pôžičky alebo výpožičky pohotovostných zásob je zmluvná strana povinná vykonať potrebnú údržbu, ošetrenie, konzerváciu na vlastné náklady. Technické položky pohotovostných zásob je povinná vrátiť v prevádzkyschopnom stave.

§ 7e
Použitie pohotovostných zásob

(1) Pohotovostné zásoby poskytuje Správa rezerv na základe písomnej žiadosti podpísanej štatutárnym orgánom orgánu krízového riadenia.5jb) 

(2)	Ak je vyhlásená mimoriadna situácia,5gb) je ohrozený život obyvateľov obce alebo ich majetok, je obec oprávnená požiadať o poskytnutie pohotovostných zásob Správu rezerv.

(3)	Obec svoje požiadavky na poskytnutie pohotovostných zásob uplatňuje na obvodnom úrade; v prípade hrozby z omeškania je starosta obce oprávnený vyžiadať  pohotovostné zásoby priamo na Správe rezerv.

(4)	Obvodný úrad uplatňuje žiadosť na poskytnutie pohotovostných zásob iba na krajskom úrade; žiadosť obvodného úradu na poskytnutie pohotovostných zásob je sumarizáciou požiadaviek obcí v územnom obvode obvodného úradu a vlastných požiadaviek obvodného úradu.

(5) Krajský úrad si uplatňuje požiadavky na poskytnutie pohotovostných zásob na Správe rezerv.

(6) Písomná žiadosť na poskytnutie pohotovostných zásob obsahuje
  a)  názov  krajského úradu, obvodného úradu alebo obce, ktorý si požiadavku uplatnil,
  b)  deň, mesiac, rok a čas uplatnenia požiadavky,
  c)  názov, množstvo a druh položky pohotovostných zásob, 
  d)  miesto, dátum  a čas ich prevzatia,
  e) meno, priezvisko a telefónne spojenie osoby zodpovednej za upresnenie požiadavky pohotovostných zásob a meno, priezvisko a telefónne spojenie na osobu zodpovednú za prevzatie  pohotovostných zásob,
  f) názov krajského úradu, obvodného úradu alebo obce, pre ktorý je požiadavka určená.

(7) Poskytnutie pohotovostných zásob sa uskutočňuje  na základe rozhodnutia Správy rezerv, ktoré sa bezodkladne doručuje ochraňovateľovi.

(8) Ochraňovateľ alebo Správa rezerv vydá pohotovostné zásoby určenému dopravcovi na základe potvrdenia o prevoze pohotovostných zásob.  

(9) Dopravca prevzatie pohotovostných zásob zo skladu ochraňovateľa alebo skladu Správy rezerv potvrdí na výdajke o poskytnutí pohotovostných zásob.

(10) Za prevzatie a pridelenie postihnutým osobám a zamedzenie zneužitia pohotovostných zásob zodpovedá štatutárny orgán príslušného orgánu krízového riadenia, ktorý požiadavku uplatnil.

(11) Daň z pridanej hodnoty z poskytnutých pohotovostných zásob Správa rezerv vyrovná s príslušným daňovým úradom.“.

Poznámka pod čiarou k odkazu 5jb znie:
„5jb) § 3 zákona č. 387/2002 Z. z.“.

31. V § 8 ods. 2 druhej vete sa slová „ich obmien, zámien a pôžičiek“ nahrádzajú slovami „ich obmien, zámien, pôžičiek a prepadnutých zábezpek z pôžičiek.“.

32. V § 8 ods. 3 tretej  vete sa za slovo „ochraňovanie“ vkladá čiarka a slová „tvorbu“.

33.  § 8 sa dopĺňa odsekmi 8 až 10, ktoré znejú:

„(8) V prípade nedostatku rozpočtovaných kapitálových výdavkov môže Správa rezerv hradiť z bežného účtu aj výdavky na zabezpečenie budovania investičných akcií, najmä zásobníkov ropy, tvorbu hmotných a mobilizačných rezerv, získané predajom hmotných rezerv.

(9) Príjmy z predaja nehnuteľností, ktoré sú určené na skladovanie hmotných rezerv, mobilizačných rezerv a núdzových zásob ropy a ropných výrobkov sú príjmom bežného účtu podľa odseku 2.

(10) Preddavky na nákup štátnych hmotných rezerv môže Správa rezerv poskytnúť iba, ak boli vopred zmluvne dohodnuté.“.

34. V poznámke pod čiarou k odkazu 5l sa citácia „Napríklad zákon Národnej rady Slovenskej republiky č. 10/1996 Z. z. o kontrole v štátnej správe, zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení zákona č. 458/2000 Z. z.“  nahrádza citáciou „Napríklad zákon Národnej rady Slovenskej republiky č. 10/1996. Z. z. o kontrole v štátnej správe v znení neskorších predpisov, zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov, zákon č. 618/2004 Z. z., ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov a ktorým sa menia a dopĺňajú niektoré ďalšie zákony.“.

35.  V § 9 ods. 3 sa za slovo „ ustanovením“ vkladajú slová „§ 2 písm. b) a“. 

36.  V § 10 ods. 1 písm. a) sa vypúšťajú slová „do sumy“.

37.   V § 10 ods. 1 písm. b) sa slová „až do sumy“ nahrádzajú slovami „ od 10 000 Sk do“. 

38.  Slová „fyzická osoba“ vo všetkých tvaroch sa v celom texte zákona nahrádzajú slovami „fyzická osoba – podnikateľ“.

Čl. II

Zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze sa dopĺňa takto: 

1.  § 5 sa dopĺňa odsekom 5, ktorý znie:

„(5) Opatrenia podľa § 6 je možné použiť aj v prípade plnenia záväzkov vyplývajúcich z medzinárodných zmlúv, ktorými je Slovenská republika viazaná. 

2. V § 6 ods. 2 písm. e) sa za slovo „výrobkov“ vkladajú slová „ktorými sa určí najmä množstvo, miesto, čas, harmonogram a ostatné podmienky výdaja zásob ropy, ropných polotovarov a ropných výrobkov,“.

3.	V § 10 sa na konci pripája táto veta: „Núdzové zásoby do 31. decembra 2006 musia  trvalo  dosahovať  minimálny  limit  na  úrovni  73 dní priemernej dennej spotreby a do 31. decembra 2007 na úrovni 82 dní priemernej dennej spotreby.“.

4.	Za § 10 sa dopĺňa § 10a, ktorý znie:

„§ 10a

Týmto zákonom sa preberá právny akt Európskych spoločenstiev a Európskej únie uvedený v prílohe č. 4.“.

5.	Za prílohu č. 3 sa dopĺňa príloha č. 4, ktorá znie:

„Príloha č. 4
k zákonu č. 170/2001 Z. z.

Zoznam preberaných právnych aktov Európskych spoločenstiev a Európskej únie

Smernica Rady 68/414/EHS zo dňa 20. decembra 1968, ktorou sa členským štátom EHS ukladá povinnosť udržiavať minimálne zásoby ropy alebo ropných výrobkov v znení smernice Rady 98/93/ES (Ú.v.ES 23.12.1968).“. 

Čl. III
	Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Národnej rady Slovenskej republiky   č. 82/1994 Z. z. o štátnych hmotných rezervách, ako vyplýva zo zmien a doplnení vykonaných zákonom  č. 169/2001 Z. z., zákonom  č. 291/2002 Z. z.,  zákonom                     č. 428/2003 Z. z. a týmto zákonom.

Čl. IV

Tento zákon nadobúda účinnosť  1. mája 2006.